Morvedre Acull publica un manifest per a commemorar el Dia Internacional dels Drets Humans
10 de desembre 2020

![](/media/52mjxxav/93macull-1.jpg)  

La Delegació de Cooperació Internacional de l'Ajuntament de Sagunt s'ha sumat a la iniciativa de l'associació Morvedre Acull per a commemorar el Dia Internacional dels Drets Humans que se celebra hui, 10 de desembre. L'Ajuntament ha publicat en la [web municipal​](/es-va/ajuntament/servicios/CooperacionInternacional/Pagines/derechos-humanos.aspx) el manifest ‘Els drets humans, menys humans si són estrangers’, amb el qual esta associació local commemora este dia.

  

El manifest recull alguns dels drets humans més significatius i relacionats amb problemes d'actualitat amb migrants, basant-se principalment en el fet que els drets universals són inherents a tots els éssers humans, sense importar la seua raça, color, religió, sexe, idioma, opinions polítiques o d'una altra índole, origen nacional o social, o lloc de naixement. Segons el text, es dona la gran paradoxa que les lleis d'estrangeria a Europa s'allunyen de les garanties que plantegen els DD.HH., com ara el dret a la vida i l’obligació de prestar socors; el dret al refugi o asil; el dret a circular lliurement i triar la seua residència, o les devolucions col·lectives.

  

Morvedre Acull es una asociació comarcal solidària amb els migrants que organitza, cada primer diumenge de mes, el ‘Cercle de silenci’ en el passeig marítim del Port de Sagunt, però amb motiu de la pandèmia, ha estat fent-ho amb diferents formes telemàtiques o visuals.

*   [](http://www.facebook.com/sharer.php?u=https://aytosagunto.es/va/actualitat/morvedre-acull-publica-un-manifest-per-a-commemorar-el-dia-internacional-dels-drets-humans/ "Facebook")
*   [](http://twitter.com/share?url=https://aytosagunto.es/va/actualitat/morvedre-acull-publica-un-manifest-per-a-commemorar-el-dia-internacional-dels-drets-humans/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/morvedre-acull-publica-un-manifest-per-a-commemorar-el-dia-internacional-dels-drets-humans/ "Linked In")
*   [](mailto:?body=https://aytosagunto.es/va/actualitat/morvedre-acull-publica-un-manifest-per-a-commemorar-el-dia-internacional-dels-drets-humans/)